**Татарстан Премьер-министры урынбасары,   
Бөтендөнья татар конгрессы Милли Шура рәисе**

**----------------------------------------------**

**В.Г. Шәйхразыев**

**10+**

**Бөтендөнья татар конгрессы, “Татарлар” газетасы белән берлектә, “Солдат албомы” конкурсын үткәрү турында**

**НИГЕЗЛӘМӘ**

1. **Гомуми нигезләмәләр**  
   1.1. “Солдат альбомы” конкурсның (алга таба Конкурс) оештыручылары – Бөтендөнья татар конгрессы Башкарма комитеты (алга таба Конгресс) һәм “Татарлар” газетасы (алга таба газета );  
   1.2. Конкурс турында Нигезләмә конгрессның рәсми сайтында (https://tatar-congress.org) “Рәсми басма” сәхифәсендә урнаштырыла.  
   1.3. Конкурстагы иң яхшы хезмәтләргә Бөтендөнья татар конгрессының Рәхмәт хатлары һәм бүләкләр тапшырыла;

1.4.Барлык катнашучыларга да сертификатлар бирелә;  
1.5. Конкурска бер генә хезмәт килсә/яисә бер хезмәт тә кермәсә, Конкурс үткәрелмәде дип таныла.

1. **Конкурсның максаты һәм бурычлары:**  
   2.1. Конкурсның максаты – солдат хезмәтендәге, Туган илен саклауга үз өлешен кертүче ир-егетләрне хөрмәтләү;   
   2.2. Яшь буында патриотик хис тәрбияләү.
2. **Конкурс уздыру тәртибе:**3.1. Конкурс ике номинациядә оештырыла:

**I. “Солдатка хат” номинациясе** өч яшь категориясе буенча уздырыла:

- 12-15 яшькәчә;

- 16-20 яшькәчә;

- 21 яшьтән өлкәнрәк.

**II. “Рәсем-открытка” номинациясендә** 10-15 яшькә кадәрге балалар һәм үсмерләр катнаша ала;

3.2. Иң яхшы язмаларны һәм эшләрне конкурсның жюри комиссиясе сайлап ала;

* 1. **Конкурста катнашучыларга таләпләр:**  
     4.1. Конкурста нигезләмәдә күрсәтелгән яшь категориясенә кергән, Татарстан һәм Россиядә яшәүче һәркем катнаша ала.  
     4.2. **“Солдатка хат” номинациясендә** катнашучы конкурс шартларына туры китереп,хәзерге вакытта махсус хәрби операциядәге солдатка хат яза.

4**.**3. Язма хат форматында булырга тиеш, аерым шәхескә атап язылмый, фотолар куелмый.

4.5. **“Рәсем-открытка” номинациясендә** катнашучы хәзерге вакытта махсус хәрби операциядәге солдатка багышлап рәсем-открытка ясый.

4.6. Ике номинациядәге хезмәтләрне дә **Вконтакте** социаль челтәрендәге **“Солдат альбомы-2023”** төркеменә урнаштырырга кирәк.

**5. Конкурсны үткәрү шартлары:**  
5.1 Язма, яисә рәсем башында конкурста катнашучы турында тулы мәгълүмат бирелергә тиеш. Аның исем-фамилиясе, яше, кайсы өлкәдән, кайсы шәһәр, районнан булуын язу мәҗбүри. Бу шартлар үтәлмәгәндә, жюри әлеге эшне бәяләми. Һәр катнашучы да шунда ук **электрон почтасын** язарга тиеш. Ул язылмаганнарга сертификат җибәрелми.   
5.2. **“Солдатка хат” номинациясендә** катнашучылар өчен язма күләме басма хәрефләр белән язылган А4 форматында 1 (бер) биттән артмаска тиеш.

5.3. **“Рәсем-открытка” номинациядәге** хезмәтләр А4 форматыннан зуррак булмаска тиеш.

5.4.Конкурс эшләрен кабул итү срогы тәмамланганнан соң килгән хезмәтләр каралмый.

5.8. Конкурска старт **2023 елның 01 нче февралендә** бирелә. Ул **19 нче февраль көнне** тәмамлана.  
5.9. Конкурс нәтиҗәләре **23 нче февраль**– Ватанны саклаучылар көнендә игълан ителә. Мәгълүмат Бөтендөнья татар конгрессы сайтында һәм Вконтакте социаль челтәрендәге **“Солдат альбомы-2023” төркеменә** урнаштырыла.   
Конкурска җибәрелгән эшләрне оештыручылар Конгрессның сайтына чыгарырга, шулай ук “Татарлар” газетасында бастырырга хокуклы.